På førstedagen kom danskerne overraskende foran med 1-0, da [[Henning Larsen (tennisspiller)|Henning Larsen]] vandt en tre [[time]]r lang kamp mod [[René Lacoste]] med 6-4, 6-4, 2-6, 6-8, 8-6, hvilket var første gang nogensinde, at det danske hold var i spidsen i en [[Davis Cup]]-holdkamp. Den franske verdensstjerne, [[Henri Cochet]], sørgede imidlertid for at stillingen efter den første dag var 1-1, da han efterfølgende besejrede [[Erik Tegner]] med 6-1, 6-4, 4-6, 5-7, 6-4. I doublekampen dagen efter vandt det franske par, [[Henri Cochet]] og [[Jean-Pierre Samazeuilh]], med 6-1, 7-5, 6-3 over [[Erik Tegner]] og [[Erik Worm]],<ref>[[Politiken]], [[17. maj]] [[1923]], s. 4.</ref> og så kunne [[Henri Cochet|Cochet]] afgøre dysten i den første singlekamp på den afsluttende dag ved at slå [[Erik Worm|Worm]] med 6-3, 8-6, 6-1. Slutresultatet på 4-1 til [[Frankrigs Davis Cup-hold|Frankrig]] blev en realitet efter at [[Jean-Pierre Samazeuilh]], der spillede i stedet for [[René Lacoste]], som havde [[forstuvning|forstuvet]] en [[fod (anatomi)|fod]] i kampen mod [[Henning Larsen (tennisspiller)|Henning Larsen]] på førstedagen, vandt den sidste kamp over [[Erik Tegner]] med 5-7, 6-1, 1-6, 8-6, 6-4.<ref>[[Politiken]], [[19. maj]] [[1923]], s. 4.</ref><ref>[https://www.daviscup.com/en/draws-results/tie.aspx?id=M-DC-1923-EUR-M-FRA-DEN-01 Davis Cup - Europe, 1st Round - France-Denmark, 15 May - 17 May 1923] {{en sprog}}</ref>
Historie Sport Kultur Foreninger Organisationer